b'\n_START_ARTICLE_\nJean-Pierre Melville\n_START_SECTION_\nBiografie artistic\xc4\x83\n_START_PARAGRAPH_\nN\xc4\x83scut la Paris, \xc3\xaen Fran\xc8\x9ba, Melville, care era de origine evreu, a slujit \xc3\xaen cel de-al doilea r\xc4\x83zboi mondial lupt\xc3\xaend \xc3\xaen ceea ce s-a numit atunci Operation Dragoon. Dup\xc4\x83 terminarea r\xc4\x83zboiului, a aplicat pentru o licen\xc8\x9b\xc4\x83 de asistent de regie. Fiind refuzat, a decis s\xc4\x83-\xc8\x99i realizeze singur propriile sale filme._NEWLINE_Devenind regizor, produc\xc4\x83tor \xc8\x99i realizator independent, fiind posesorul propriilor sale studiouri cinematografice, Jean-Pierre Melville a devenit faimos pentru filmele sale tragice, minimaliste, realizate \xc3\xaen maniera curentului cunoscut \xc3\xaen cinematografie ca Noir cinema sau Neo-noir. Filme a\xc8\x99a cum sunt Le Samoura\xc3\xaf, Cercul ro\xc8\x99u \xc8\x99i Un flic, distribuind actori importan\xc8\x9bi, carismatici, precum Alain Delon (probabil cel mai carismatic \xc8\x99i mai melvillan dintre to\xc8\x9bi actori s\xc4\x83i), Jean-Paul Belmondo \xc8\x99i Lino Ventura au constituit momente esen\xc8\x9biale ale cinematografiei postbelice._NEWLINE_De\xc8\x99i prieten cu lefti\xc8\x99ti celebri, precum Yves Montand, Melville se referea la el \xc3\xaensu\xc8\x99i ca fiind "extrem de individualist" \xc8\x99i se autodefinea ca fiind un "anarhist de extrem\xc4\x83 dreapt\xc4\x83," din punct de vedere al orient\xc4\x83rilor sale politice._NEWLINE_\xc3\x8en anul 1963, fiind special invitat, Melville a participat ca unul din membri juriului la Cel de-al 13-lea Festival Interna\xc8\x9bional de film din Berlin.\n_START_SECTION_\nMo\xc8\x99tenirea lui Melville\n_START_PARAGRAPH_\nManiera regizoral\xc4\x83 a lui Jean-Pierre Melville a impresionat \xc8\x99i influen\xc8\x9bat mul\xc8\x9bi realizatori din multe genuri de cinema, dar mai ales din cinematografia american\xc4\x83. Obiectele folosite de Melville \xc3\xaen filmele sale, \xc8\x99i \xc3\xaen special armele, hainele \xc8\x99i p\xc4\x83l\xc4\x83riile, au devenit feti\xc8\x99izate \xc8\x99i feti\xc8\x99izante, cre\xc3\xaend o parte \xc3\xaensemnat\xc4\x83 a "arsenalului" definitoriu al stilului neo-noir._NEWLINE_Independen\xc8\x9ba sa, stilul s\xc4\x83u "de reporter" \xc3\xaen realizarea filmelor sale, ambele combinate cu folosirea constant\xc4\x83 a locurilor reale pentru film\xc4\x83rile sale au constituit surse de mare inspira\xc8\x9bie at\xc3\xaet pentru realizatorii francezi de filme ai "noului val francez" dar \xc8\x99i pentru al\xc8\x9bi realizatori de filme din \xc3\xaentreaga lume. Aceast\xc4\x83 influen\xc8\x9b\xc4\x83 creatoare a fost "prins\xc4\x83" de Jean-Luc Godard, \xc3\xaen filmul s\xc4\x83u realizat \xc3\xaen maniera "noului val" cinematografic, \xc3\x80 bout de souffle, (F\xc4\x83r\xc4\x83 r\xc4\x83suflare sau Cu sufletul la gur\xc4\x83, \xc3\xaen limba rom\xc3\xa2n\xc4\x83) prin distribuirea lui Melville \xc3\xaen rolul unui personaj secundar, dar a fost categoric \xc3\xaencununat\xc4\x83 de c\xc4\x83tre maniera de editare a filmului, foarte "str\xc3\xa2ns\xc4\x83 \xc8\x99i (chiar) abrupt\xc4\x83," sugerat\xc4\x83 lui Godard de Melville \xc3\xaensu\xc8\x99i._NEWLINE_Melville a decedat, din p\xc4\x83cate mult prea repede, \xc3\xaen urma unui atac de cord la v\xc3\xaersta de 56 de ani. Prezen\xc8\x9ba sa \xc3\xaen cinematografie a l\xc4\x83sat urme inconfundabile. Unii dintre regizorii importan\xc8\x9bii de azi pot fi considera\xc8\x9bi \xc8\x99i se consider\xc4\x83 ei \xc3\xaen\xc8\x99i\xc8\x99i ca fiind discipoli (direc\xc8\x9bi sau indirec\xc8\x9bi) ai lui Melville.  Printre ei se num\xc4\x83r\xc4\x83: John Woo, Ringo Lam, Kirk Wong \xc8\x99i Quentin Tarantino.'